Държавен вестник, бр. 45, 2012 г., стр. 53

БРОЙ  45	
Д Ъ Р Ж А В Е Н  В Е С Т Н И К 	
СТР.  53  
Чл. 24. (1) Министерството на финансите 
води и поддържа публичен регистър на ПЧП, 
до който има свободен и безплатен достъп 
чрез интернет. 
(2) Регистърът на ПЧП съдържа:
1. Националната програма за публично-
частно партньорство и Оперативния план за 
всеки програмен период;
2. общинските проекти за ПЧП и проек­
тите за ПЧП на общинските публичноправни 
организации, включени в програмите за реа­
лизация на общинските планове за развитие;
3. решенията за откриване на процедурите 
за определяне на частен партньор;
4. обявленията за провеждане на процедура 
за определяне на частен партньор;
5. решенията за определяне на частен 
партньор;
6. финансово-икономическите анализи;
7. сключените договори за ПЧП без данни­
те, представляващи търговска или техническа 
тайна;
8. отчета на министъра на финансите относ­
но изпълнението на Националната програма 
за ПЧП и Оперативния план и годишните 
отчети на публичните партньори за изпъл­
нението на договорите за ПЧП; 
9. информация за изпълнението на дого­
ворите за ПЧП на публичноправните орга­
низации;
10. допълнителните споразумения за из­
менения или допълнения на сключените 
договори за ПЧП;
11. договорите за продължаване на дого­
ворите за ПЧП с правоприемник;
12. решенията за прекратяване на догово­
рите за ПЧП;
13. друга информация, определена с пра­
вилника за прилагане на закона.
(3) Документите, договорите и допълни­
телните споразумения по ал. 2 се въвеждат 
по електронен път в регистъра на ПЧП в 
14-дневен срок от тяхното приемане или вли­
зане в сила от длъжностни лица, определени 
от министъра на финансите – за документите 
по ал. 2, т. 1 и 8, и от съответния публичен 
партньор – за останалите документи по ал. 2.
(4) Съдържанието, условията и редът за 
воденето и поддържането на регистъра на 
ПЧП се определят с правилника за прилагане 
на закона.
Чл. 25. За целите на отчетността и статис­
тиката на публичните финанси министърът 
на финансите може да изиска от страните по 
договор за ПЧП да представят отчети и друга 
информация, като определи съдържанието, 
формата и срока за представяне.
Чл. 26. Методически указания по при­
лагането на закона се дават от дирекция в 
администрацията на Министерския съвет, 
определена от министър-председателя.
Г л а в а  ч е т в ъ р т а
ПРОЦЕДУРА ЗА ОСЪЩЕСТВЯВАНЕ НА 
ПЧП
Раздел І
Инициатива за ПЧП от заинтересовано лице
Чл. 27. Всяко заинтересовано лице може 
да предложи пред компетентен публичен 
партньор осъществяването на ПЧП.
Чл. 28. (1) Предложението на заинтере­
сованото лице се придружава от обосновка 
и финансово-икономически анализ, а когато 
включва строителство – и от прединвестици­
онно проучване или инвестиционен проект.
(2) Прединвестиционното проучване или 
инвестиционният проект може да се използва 
за изработване на техническите спецификации 
в документацията за участие или в описател­
ния документ.
(3) Когато публичният партньор е използвал 
прединвестиционното проучване или инвести­
ционния проект, заинтересованото лице има 
право, ако не е определено за частен партньор, 
на възнаграждение за използваните в техни­
ческите спецификации данни от прединвести­
ционното проучване или от инвестиционния 
проект. Размерът на възнаграждението се 
определя от публичния партньор по методи­
ка, определена в правилника за прилагане на 
закона, и се заплаща в срок до една година 
от публикуването на обявлението.
(4) Предложението на заинтересованото 
лице не поражда за него други права или 
привилегии, освен правото по ал. 3.
Раздел ІІ
Подготвителни действия
Чл. 29. Подготвителните действия се из­
вършват от публичния партньор за ПЧП 
проекти, които са включени в Оперативния 
план, съответно в програмата за реализация 
на общинския план за развитие.
Чл. 30. (1) Подготвителните действия 
включват осигуряването на обосновка за 
доказване на социално-икономическата це­
лесъобразност от изпълнението на проекта 
чрез ПЧП, която се основава на:
1. прединвестиционно проучване или ин­
вестиционен проект – когато ПЧП включва 
строителство;
2. финансово-икономически анализ, с който 
се доказват най-малко:
а) поносимостта за държавния бюджет, 
съответно за общинския бюджет или за бю­
джета на публичноправната организация на 
проекта за ПЧП, и 
б) постигането на по-добра стойност на 
вложените публични средства чрез ПЧП;
3. правен анализ относно изпълнението 
на законовите изисквания за осъществяване 
на ПЧП.